Кулеба Дмитрий Иванович

**Куле́ба Дми́трий Ива́нович**  (;  19 апрель 1981 йыл) — Украина дипломаты. 2020 йылдың 4 мартынан Украинаның сит ил эштәре министры. 2020 йылдың 13 мартынан СНБО ағзаһы.

Украинаның Европа һәм евроатлантик интеграция мәсьәләләре буйынса вице-премьеры (2019 йылдың 29 авгусы—2020 йылдың 4 марты). Украинаның тышҡы сәйәси ведомствоһының иң йәш етәксеһе.

## Биографияһы
Дмитрий Иванович Кулеба 1981 йылдың 19 апрелендә Сумы ҡалаһында тыуған. Атаһы — Иван Кулеба (1953 йылғы) — 1993 йылдан кадрҙар дипломаты, 1997 йылдан Украинаның Мысырҙағы, Чехиялағы, Украина Сит ил эштәре министрлығының дәүләт секретары урынбаҫары, Украинаның сит ил эштәре министры урынбаҫары, ә 2019 йылдың декабренән Украинаның Әрмәнстандағы ғәҙәттән тыш һәм тулы хоҡуҡлы илсеһе итеп тәғәйенләнә.

2003 йылда Тарас Шевченко исемендәге Киев милли университетының Халыҡ-ара мөнәсәбәттәр институтын ҡыҙыл дипломға тамамлай, белгеслеге «Халыҡ-ара хоҡуҡ».

2003 йылдан - Украина Сит ил эштәре министрлығының төп юридик советнигы хеҙмәте атташеһы.

2004—2005 — Тарас Шевченко исемендәге Милли халыҡ-ара мөнәсәбәттәр институтының халыҡ-ара хоҡуҡ кафедраһы аспиранты.

2005 йылда — Украина Сит ил эштәре министрлығының юридик тәьминәт идаралығында өсөнсө секретарь.

2005 —2009  — Украинаның Венала халыҡ-ара ойошмалар ҡарамағындағы даими вәкиллегенең өсөнсө, икенсе секретары (ОБСЕ мәсьәләләре буйынса).

2010—2012 —Украинаның сит ил эштәре министры секретариаты департаментының беренсе секретары, советник, бүлек начальнигы.

2013 йылда —Украина вице-премьеры  гуманитар мәсьәләләр буйынса Константин Грищенконың советнигы.

2013 йылдан UART дипломатия фондын етәкләй.

2014 йылдың июнендә министр Павел Климкин саҡырыуы буйынса сит ил эштәре министрлығына стратегик коммуникациялар мәсьәләләре буйынса айырым йөкләмәләр буйынса илсе вазифаһына эшкә ҡайта. Украина Сит ил эштәре министрлығының стратегик коммуникацияларын булдырыу, министрлыҡ эшенә заманса коммуникациялар технологияларын индереү һәм Украинаның асыҡ дипломатияһын ойоштороу менән шөғөлләнә.

2016 йылдың 9 апрелендә Украинаның Европа Советында даими вәкил тәғәйенләнә. 2017 йылдың декабрендә Донъя сәйәсәте институтының һорау алыу һөҙөмтәләре буйынса сит илдә иң яҡшы Украина илсеһе тип танылды, унда 70-кә яҡын эксперт ҡатнаша

2019 йылдың 1 мартында Художестволы Арсеналда «Война за реальность: как побеждать в мире фейков, правд и сообществ» тигән китабының исем туйы уҙа, унда мәғлүмәти оборона тотоу һәм коммуникатив һуғышта еңеү тураһында фекерҙәре менән уртаҡлашты.

2019 йылдың 29 авгусынан - Украинаның Гончарук хөкүмәтендә Европа һәм евроатлантик интеграция мәсьәләләре буйынса вице-премьеры.

Евроатлантик интеграцияны координациялау мәсьәләләре буйынса комиссия рәйесе.

«Мистецький арсенал» милли мәҙәни-художество һәм музей комплексын үҫтереү мәсьәләләре буйынса совет ағзаһы.

Юридик фәндәр кандидаты. Инглиз һәм итальян телдәрен белә.

## Бүләктәре

* 2021 — ІІІ дәрәжә  «Ҡаҙаныштары өсөн» ордены

## Ғаиләһе

* Атаһы — Иван Дмитриевич Кулеба, украин дипломаты.
* Ҡатыны — Евгения Анатольевна Кулеба, «ҡала-баҡса» йәмәғәт ойошмаһын ойоштороусы һәм етәксеһе, билдәле проекттары  Киевтағы Михайлов урамында Күк йөҙлөгө скверы һәм Славянскиҙағы Шелковичный паркы
* Балалары — Егор (2006 йылғы), Любовь (2011 йылғы).

## Иҫкәрмәләр


## Һылтанмалар

* Биография на сайте МИД Украины
* Блог *Українська правда*